Official Journal L 386 , 31/12/1981 P. 0004 - 0005

Spanish special edition: Chapter 01 Volume 3 P. 0117

Portuguese special edition Chapter 01 Volume 3 P. 0117



Ir-Regolament tal-Kunsill (Euratom, KEFA, KEE) Nru 3822/81 tal-15 ta' Diċembru 1981 li jemenda r-Regolament Nru 422/67/KEE, Nru 5/67 Euratom li jistabbilixxi l-emolumenti tal-President u l-membri tal-Kummissjoni, kif ukoll tal-President, l-Imħallfin,l-Avukati Ġenerali u Reġistratur tal-Qorti tal-Ġustizzja, ir-Regolament (KEFA, KEE, Euratom) Nru 1240/70 li jistabbilixxi l-emolumenti ta' persuni li kienu membri tal-Kummissjoni tal-Komunitajiet Ewropej li l-kariga tagħhom tintemm fl-1 ta' Lulju 1970, ir-Regolament Nru 423/67/KEE, Nru 6/67/Euratom li jistabbilixxi l-emolumenti tal-membri tal-Kummissjonijiet tal-KEE u tal-Euratom u ta' l-Awtorità Għolja li ma nħatrux membri tal-Kummissjoni waħda tal-Komunitajiet Ewropej, kif ukoll ir-Regolament (KEE, Euratom, KEFA) Nru 2290/77 li jistabbilixxi l-emolumenti tal-membri tal-Qorti ta' l-Awdituri Il-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi Kunsill wieħed u Kummissjoni waħda tal-Komunitajiet Ewropej, b'mod partikolari l-Artikolu 6 tiegħu, Wara li kkunsidra t-Trattat li jistabbilixxi l-Komunità Ewropea tal-Faħam u l-Azzar, b'mod partikolari l-Artikolu 78e tiegħu, Wara li kkunsidra t-Trattat li jistabbilixxi l-Komunità Ekonomika Ewropea, b'mod partikolari l-Artikolu 206 tiegħu, Wara li kkunisdra t-Trattat li jistabbilixxi l-Komunità Ewropea dwar l-Enerġija Atomika, b'mod partikolari l-Artikolu 180 tiegħu, Wara li kkunsidra il-Protokoll dwar il-privileġġi u l-immunitajiet tal-Komunitajiet Ewropej, b'mod partikolari l-Artikoli 20 u 21 tiegħu, Billi huwa għall-Kunsill li jistabbilixxi s-salarji, l-allowances u l-pensjonijiet tal-President u l-membri tal-Kummissjoni, tal-President, l-Imħallfin, l-Avukati Ġenerali u r-Reġistratur tal-Qorti tal-Ġustizzja, u tal-membri tal-Qorti ta' l-Awdituri, kif ukoll kull allowance li tirrappreżenta rimunerazzjoni; Billi d-diffikultajiet speċifiċi tas-sitwazzjoni ekonomika u soċjali jinneċessitaw id-dħul ta' imposta speċjali maħduma fuq il-bażi ta' l-informazzjoni ekonomika li tkun tirrifletti d-differenzi medji rreġistrati fl-Istati Membri bejn ix-xejra fis-salarji reali per capita u x-xejra: - fil-produttività totali (prodott gross domestiku f'termini ta' volum għal kull persuna impjegata), - fil-produttività disponibbli għad-distribuzzjoni (i.e. il-produttività kkoreġuta għal termini ta' kummerċ), - fil-produttività għal kull membru tal-popolazzjoni attiva, inklużi persuni li qed jaħdmu u dawk qiegħda, liema imposta għandha tkun tgħodd għas-salarji, pensjonijiet u allowances tat-terminazzjoni tas-servizz netti li jitħallsu mill-Komunitajiet; Billi, madankollu, l-applikazzjoni ta' l-imposta fuq il-pensjonijiet u allowances temporanji tat-terminazzjoni tas-servizz għandha tiġi sospiża għall-ewwel ħames snin, ADOTTA DAN IR-REGOLAMENT: Artikolu 1 1. Wara l-Artikolu 19 tar-Regolament tal-Kunsill Nru 422/67/KEE, Nru 5/67/Euratom tal-25 ta' Lulju 1967 li jistabbilixxi l-emolumenti tal-President u tal-membri tal-Kummissjoni u tal-President, l-Imħallfin, l-Avukati Ġenerali u r-Reġistratur tal-Qorti tal-Ġustizzja [1], għandu jiddaħħal l-Artikolu 19a li għandu jkun jaqra kif ġej: "Artikolu 19a Is-salarju bażiku, il-pensjonijiet u l-allowances temporanji tat-terminazzjoni tas-servizz netti tal-President u tal-membri tal-Kummissjoni, u tal-President, l-Imħallfin, l-Avukati Ġenerali u tar-Reġistratur tal-Qorti tal-Ġustizzja għandhom ikunu soġġetti għal imposta speċjali stabbilita f'konformià mad-disposizzjonijiet ta' l-Artikolu 66a tar-Regolamenti tal-Persunal għall-uffiċjali, li għandhom jgħoddu b'analoġija." 2. Wara l-Artikolu 2 tar-Regolament tal-Kunsill (KEFA, KEE, Euratom) Nru 1240/70 tad-29 ta' Ġunju 1970 li jistabbilixxi l-emolumenti ta' persuni li kienu membri tal-Kummissjoni tal-Komunitajiet Ewropej u li l-kariga tagħhom tintemm fl-1 ta' Lulju 1970 [2], għandu jiddaħħal l-Artikolu 2a li għandu jkun jaqra kif ġej: "Artikolu 2a Il-pensjonijiet netti tal-persuni kkonċernati għandhom ikunu soġġetti għal imposta speċjali stabbilita f'konformità mad-disposizzjonijiet ta' l-Artikolu 66a tar-Regolamenti tal-Persunal għall-uffiċjali, li għandhom jgħoddu b'analoġija." 3. Wara l-Artikolu 2 tar-Regolament tal-Kunsill Nru 423/67/KEE, Nru 6/67/Euratom tal-25 ta' Lulju 1967 li jistabbilixxi l-emolumenti tal-membri tal-Kummissjoni tal-KEE u dik ta' l-Euratom u ta' l-Awtorità Għolja li ma nħatrux membri tal-Kummissjoni waħda tal-Komunitajiet Ewropej [3], għandu jiddaħħal l-Artikolu 2a li għandu jkun jaqra kif ġej: "Artikolu 2a Il-pensjonijiet netti tal-persuni kkonċernati għandhom ikunu soġġetti għal imposta speċjali stabbilita f'konformità mad-disposizzjonijiet ta' l-Artikolu 66a tar-Regolamenti tal-Persunal għall-uffiċjali, li għandhom jgħoddu b'analoġija." 4. Wara l-Artikolu 19 tar-Regolament tal-Kunsill (KEE, Euratom, KEFA) Nru 2290/77 tat-18 ta' Ottubru 1977 li jistabbilixxi l-emolumenti tal-membri tal-Qorti ta' l-Awdituri [4], għandu jiddaħħal l-Artikolu 19a li għandu jkun jaqra kif ġej: "Artikolu 19a Is-salarju bażiku, il-pensjonijiet, kif ukoll l-allowances temporanji tat-terminazzjoni tas-servizz netti tal-membri u ta' persuni li kienu membri tal-Qorti ta' l-Awdituri jew dawk li huma intitolati taħthom, għandhom ikunu soġġetti għal imposta speċjali stabbilita f'konformità mad-disposizzjonijiet ta' l-Artikolu 66a tar-Regolamenti tal-Persunal għall-uffiċjali, li għandhom jgħoddu b'analoġija." Artikolu 2 Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fil-15 ta' Diċembru 1981. Għall-Kunsill Il-President D. Howell [1] ĠU C 187, tat-8.8.1967, p. 1. [2] ĠU L 142, tat-30.6.1970, p. 4. [3] ĠU C 187, tat-8.8.1967, p. 6. [4] ĠU L 268, ta' l-20.10.1977, p. 1. --------------------------------------------------